**Oona Orpana** (s. 21. tammikuuta 2001 Hamina) on suomalainen tennisammattilainen. Hän edustaa seuratasolla Smash-Kotkaa. Parhaimmillaan Orpana on sijoittunut junioreiden maailmanlistalla sijalle 41 helmikuussa 2018. Hän edusti Suomea Fed Cupissa ensimmäisen kerran vuonna 2015.

Tennisura
---------

Vuonna 2014 Orpana voitti aikuisten SM-hopeaa ulkokenttien kaksinpelissä. Orpana hävisi Emma Laineelle finaalissa 6–1, 6–2. Saman vuoden sisäkenttien SM-kisassa hän selvisi semifinaaliin, jossa tuleva mestari Piia Suomalainen oli vahvempi luvuin 6–4, 6–3. Kesällä 2016 Orpana voitti ulkokenttien Suomen mestaruuden päihitettyään loppuottelussa Johanna Hyödyn. Ensimmäisen naisten ITF-tason otteluvoittonsa Orpana saavutti 27. heinäkuuta 2016 Savitaipaleen 10 000 Yhdysvaltain dollarin turnauksessa vastustajana olleen Rosalie van Der Hoekin (WTA 1259) luovutettua Orpanan johtaessa avauserää 5–0. Joulukuussa 2016 Orpana voitti myös sisäkenttien Suomen mestaruuden, pähittäen loppuottelussa Milka-Emilia Pasasen.

Heinäkuussa Orpana pelasi Wimbledonin tyttöjen pääsarjassa sekä kaksin- että nelinpelissä. Molemmissa hän hävisi avauskierroksella. Orpana saavutti ensimmäisen aikuisten ITF-tason finaalipaikan lokakuussa 2017 Nonthaburin 15 000 dollarin arvoisen turnauksen nelinpelissä, jossa hänen parinaan oli Maltan Elaine Genovese. Thaimaalaispari Nudnida Luangnam/Varunya Wongteanchai voitti loppuottelun suoraan kahdessa erässä.

Vuonna 2018 Orpana pelasi Australian avointen tyttöjen pääsarjassa sekä kaksin- että nelinpelissä. Molemmissa hän hävisi avauskierroksella. Toukokuussa hänet valittiin kansainvälisen tennisliiton nuorten pelaajien kehitysohjelmaan. Hänen oli tarkoitus osallistua myös kesäkuussa pelattavissa Ranskan avoimissa junioriturnaukseen, mutta joutui jäämään pois loukkaantumisen vuoksi. Helmikuussa tapahtuneen loukkaantumisensa jälkeen hän pelasi ensimmäisen ammattilaisturnauksensa Tampereella heinäkuussa 2018 selviten ITF-turnauksen kaksinpelissä välieriin. Siellä hän hävisi maailmanlistan sijalla 598 olleelle serbialaiselle. Orpana pelasi turnauksessa osittain vielä loukkaantuneena. Kausi 2018 oli hänen viimeinen juniorikautensa. Syyskuussa 2018 Orpana eteni parinsa Alise Cerneckan kanssa Antalyan 15 000 dollarin arvoisen ITF-turnauksen nelinpelifinaaliin. Seuraavalla viikolla pelatussa toisessa samanarvoisessa Antalyan turnauksessa Orpana ja Cernecka voittivat nelinpelin ja Orpana voitti myös kaksinpeliturnauksen saavuttaen ensimmäiset turnausvoittonsa ammattilaistasolla.

Kesäkuussa 2020 Orpana kertoi ottavansa taukoa ammattilaistenniksestä, mutta ei vielä osannut sanoa uransa jatkosta. Kesällä 2021 hän muutti Yhdysvaltoihin opiskelemaan taloustieteitä Oklahoman yliopistossa pelaten siellä samalla myös tennistä.

Lähteet
-------

* 
* 
* 

### Viitteet

1. ↑  Suomen tennis ei voi huonosti, merkittäviä lupauksia uusisuomi.fi. Viitattu 13.12.2015.
2. 1 2 3  Oona Orpana ITF:n sivuilla (englanniksi)
3. ↑  Oona Orpana Billie Jean King Cup -sivustolla (englanniksi)
4. ↑  Orpana ja Lanne veivät tenniksen Suomen mestaruudet *yle.fi*. Viitattu 3.7.2016.
5. ↑  $10,000 Savitaipale *itftennis.com*.  Arkistoitu 3.8.2016. Viitattu 27.7.2016.
6. ↑  Orpanan ja Heliövaaran SM-juhlaa Tampereella - Tennislehti *tennislehti.fi*.  Arkistoitu 21.12.2016. Viitattu 21.12.2016.
7. ↑  Suomen Tennisliitto ry: "Oli todella hyvä viikko" - Oona Orpana lähellä turnausvoittoa Thaimaassa *facebook.com*. Viitattu 8.10.2017.
8. ↑  Oona Orpana ITF:n junioritiimiin – Niemisen, Laineen ja Kontisen jalanjäjillä *yle.fi*. Viitattu 17.6.2018.
9. ↑  Kontinen ja Virtanen edustavat suomalaisvärejä Ranskan avoimissa *Suomen Tennisliitto*. Viitattu 17.6.2018.
10. ↑  Heliövaara ja Niklas-Salminen jyräsivät Virtaset – Orpana iski puolivälieriin Tampereella *yle.fi*. Viitattu 29.7.2018.
11. ↑  Tennislupaus Oona Orpanan työnteko on vasta alkanut: "Tavoite on kehittyä joka päivä" *yle.fi*. Viitattu 29.7.2018.
12. ↑  Orpana/Cernecka taipuivat loppuottelussa *Suomen Tennisliitto*.  30.9.2018. Viitattu 5.10.2018.
13. ↑  Suomalaisten supertennisviikko kesti loppuun asti – Orpana juhli tuplamestaruutta *yle.fi*. Viitattu 7.10.2018.
14. ↑  Suomen naistenniksen ykköspelaaja pohtii uransa jatkoa 19-vuotiaana – "En vaihtaisi mitään pois, mutta nyt tuli sellainen fiilis, että kaipaan välillä jotain muutakin" *Yle Urheilu*.  15.6.2020. Viitattu 12.12.2021.
15. ↑  Juha Kanerva: Oona Orpanan, 20, piti jo lopettaa huipputennis – sitten siskon sähköpostiin kilahti vastustamaton tarjous *Ilta-Sanomat*.  6.6.2021. Viitattu 12.12.2021.

Aiheesta muualla
----------------

* Oona Orpana WTA:n sivuilla (englanniksi)
* Oona Orpana ITF:n sivuilla (englanniksi)